Συντεταγμένες: 41°20′51.7″N 24°29′18.6″E﻿ / ﻿41.347694°N 24.488500°E﻿ / 41.347694; 24.488500

Ο **Δήμος Παρανεστίου** είναι δήμος της περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Νικηφόρου και Παρανεστίου. Η έκταση του Δήμου είναι 1037.82 τ.χλμ και ο μόνιμος πληθυσμός του είναι 2.843 κάτοικοι σύμφωνα με την απογραφή του 2021. Η έδρα του δήμου είναι το Παρανέστι.

Τοπογραφικός χάρτης του Δήμου Παρανεστίου.

Τοπογραφία
----------

Ο δήμος Παρανεστίου είναι ένας ορεινός δήμος που διασχίζεται από το Νέστο, έως το φαράγγι των Θρακικών Τεμπών. Νότια ορθώνονται τα Όρη Λεκάνης ενώ βορειοανατολικά η οροσειρά της Κούλας με τα βουνά Χαϊντού (Ερύμανθο) και Στάμνα και την ορεινή περιοχή του Λεπίδα. Στα βόρεια ορθώνεται το Φρακτό και βορειοδυτικά, στα όρια με το δήμο Δράμας η Ελατιά. Στις πλαγιές των βουνών σχηματίζονται αρκετοί χείμαροι που ενώνονται σε μεγάλους παραποτάμους του Νέστου, σχηματίζοντας εντυπωσιακούς καταρράκτες.

Δημοτικές Ενότητες και οικισμοί
-------------------------------

Χάρτης των ενοτήτων (και πρώην δήμων) από τις οποίες αποτελείται ο Δήμος Παρανεστίου.  Παρανεστίου
  Νικηφόρου
Ο Δήμος Παρανεστίου αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

### Δημοτική Ενότητα Παρανεστίου

Τοξωτό γεφύρι Παρανεστίου
Δάσος κοντά στο Παρανέστι
Ο σιδηροδρομικός σταθμός
Η δημοτική ενότητα Παρανεστίου αποτελούσε ολόκληρο τον δήμο πριν τη συνένωση με το πρόγραμμα Καλλικράτης. Πρόκειται για ημιορεινή περιοχή που καταλαμβάνει έκταση 788.394 στρεμμάτων. Έχει (πραγματικό) πληθυσμό 1.646 κατοίκους, οι περισσότεροι πρόσφυγες του 1922 από τον Πόντο και τη Μικρά Ασία. Κάτοικοι της περιοχής της περιοχής συμμετείχαν στους αγώνες για τη Μακεδονία κατά την περίοδο του Μακεδονικού Αγώνα. Αξιόλογοι Μακεδονομάχοι ήταν ο Αλέξανδρος Σαράφης από την Οξυά Σίλλης και ο Δημήτριος Γκουζίμπας από το Μεσοχώρι.

Περιλαμβάνονται οι παρακάτω κοινότητες και οικισμοί:

* **Κοινότητα Παρανεστίου**
	+ το Παρανέστι
	+ το Αηδονόκαστρο
	+ το Καπνόφυτο
	+ το Καρποφόρο
	+ το Μελισσοχώρι
	+ το Μεσοχώρι
	+ το Ξάγναντο
	+ το Περίβλεπτο
	+ το Πολυνέριο
	+ το Πολύσυκο
	+ το Τέμενος
* **Κοινότητα Θολού**
	+ ο Θόλος
	+ ο Κάτω Θόλος
	+ η Κρήνη
	+ η Στέρνα
* **Κοινότητα Σίλης**
	+ η Πρασινάδα
	+ τα Διπόταμα
	+ η Σίλλη
	+ η Οξυά

### Δημοτική Ενότητα Νικηφόρου

Ο σιδηροδρομικός σταθμός Νικηφόρου.
Ο πρώην δήμος και νυν δημοτική ενότητα Νικηφόρου έχει (πραγματικό) πληθυσμό 4.279 κατοίκους. Έδρα του πρώην δήμου ήταν ο Νικηφόρος. 

Περιλαμβάνονται οι παρακάτω κοινότητες και οικισμοί:

* **Κοινότητα Νικηφόρου**
	+ ο Νικηφόρος
	+ η Μαρμαριά
	+ το Μικρολιβάδι
* **Κοινότητα Αδριανής** -- η Αδριανή
* **Κοινότητα Άνω Πυξαρίου**
	+ το Άνω Πυξάρι
	+ ο Γύρος
	+ το Τείχος
	+ το Υψηλόκαστρο
* **Κοινότητα Πλατανιάς**
	+ η Πλατανιά
	+ το Θαμνωτό
	+ ο Μαυροκορδάτος
	+ η Πελεκητή
	+ ο Πρινόλοφος
* **Κοινότητα Πλατανόβρυσης**
	+ τα Παλιάμπελα
	+ ο Δρυμότοπος
	+ η Πλατανόβρυση
	+ η Τερψιθέα
	+ τα Χαμοκέρασα
* **Κοινότητα Πτελέας Πλατανιάς** -- η Πτελέα
* **Κοινότητα Υψηλής Ράχης** -- η Υψηλή Ράχη

Διοικητική ιστορία
------------------

### Δήμος Παρανεστίου

#### Δήμαρχοι Παρανεστίου

* 1995-2002: Στυλιανός Ορφανίδης. Εξελέγη το 1994 με ποσοστό 55,62% και ξανά το 1998 με ποσοστό 65,22%.
* 2003-2010: Αλεξάνδρα-Μαρίνα Σωτηριάδου. Δικηγόρος, γεννημένη στο Παρανέστι το 1966. Η πρώτη γυναίκα δήμαρχος του Παρανεστίου. Εκλέχτηκε Δήμαρχος Παρανεστίου στις δημοτικές εκλογές του 2002 και επανεκλέχθηκε το 2006.
* 2011-2014: Νικόλαος Καγιάογλου. Γεννήθηκε το 1943. Έμπορος, πρόεδρος της Κοινότητας Πλατανιάς (1982-98).
* 2014- 2019: Αλεξάνδρα-Μαρίνα Σωτηριάδου. (2η φορά). Εξελέγη με ποσοστό 54,92%.
* 2019-2023: Αναστάσιος Καγιάογλου. Εξελέγη στον 2ο γύρο το 2019 με ποσοστό 56,36% έναντι 43,64 για την Αλεξάνδρα-Μαρίνα Σωτηριάδου.
* 2024-σήμερα: Αναστάσιος Καγιάογλου. Εξελέγη στον 1ο γύρο το 2023 , με ποσοστό 72,66%.

### Δήμος Νικηφόρου

#### Δήμαρχοι Νικηφόρου

Από το 1999 ως τις 31 Δεκεμβρίου 2010, διετέλεσαν δήμαρχοι Νικηφόρου οι:

* 1999-2002: Παύλος Χασάπης
* 2003- 2006: Νικόλαος Καγιάογλου
* 2007-2010: Γεώργιος Καριώτης

Αξιοθέατα
---------

Ο σταυρός στην Πρασινάδα
Καταρράκτες
\* ο Α΄ καταρράκτης της Αγίας Βαρβάρας, κοντά στα Διπόταμα, στην κοιλάδα του Αρκουδορέματος με ύψος πάνω από 15 μ. Τα νερά του σχηματίζουν μια μικρή λίμνη και ο ευρύτερος χώρος έχει διαμορφωθεί ως χώρος αναψυχής από το Δασαρχείο.
\* ο καταρράκτης Τραχωνίου - Διποτάμων, 15 χλμ. βόρεια από το Τραχώνι στο Αρκουδόρρεμα, με ύψος 40 μ. Θεωρείται ο μεγαλύτερος καταρράκτης των Βαλκανίων.
\* ο καταρράκτης του Σκοτεινού ρέματος, 2χλμ. νότια του Μεγάλου Λιβαδιού
\* ο καταρράκτης του Λεπίδα, με 35μ. ύψος, 7χλμ. από τα Διπόταμα προς το Δάσος του Λεπίδα
\* ο Α΄ καταρράκτης του Αχλαδορρέματος, στο Παρθένο δάσος του Φρακτού, ύψους 7μ.
\* ο Β΄ καταρράκτης του Αχλαδορρέματος, στο Παρθένο δάσος του Φρακτού, ύψους 13μ.
\* ο Γ΄ καταρράκτης του Αχλαδορρέματος, στο Παρθένο δάσος του Φρακτού, ύψους 70μ.
\* ο Δ΄ καταρράκτης του Αχλαδορρέματος, στο Παρθένο δάσος του Φρακτού, ύψους 40μ. (εποχιακός)
\* ο Ε΄ καταρράκτης του Αχλαδορρέματος, στο Παρθένο δάσος του Φρακτού, ύψους 70μ. (εποχιακός)
Γεφύρια
\* το γεφύρι της Κρήνης
\* το γεφύρι της Πρασινάδας κάτω από το μοναστήρι της Μεταμορφώσεως του Σωτήρος
\* το γεφύρι της Πεύκης στην περιοχή Ζαρκαδιάς στο Φαρασινό
\* το γεφύρι του Πεχάν στο ρέμα Θερμιών
\* τα γεφύρια του Στραβορρέματος (πέντε γεφύρια)
\* τα γεφύρια του Φαρασινού (τρία γεφύρια)
\* το μονότοξο γεφύρι του Τσουκαλιού, της περιοχής Διποτάμων
\* τα γεφύρια του Τραχωνίου, στον ακατοίκητο Μαχαλά και στον Κάτω Μαχαλά
\* το μονότοξο γεφύρι του Αρκουδορέματος (θεωρείται το μεγαλύτερο του είδους του στην Ανατολική Μακεδονία)

Παραπομπές
----------

1. ↑  «Μόνιμος Πληθυσμός - ELSTAT». *www.statistics.gr*. Αρχειοθετήθηκε από το πρωτότυπο στις 30 Μαρτίου 2023. Ανακτήθηκε στις 10 Αυγούστου 2023.
2. ↑  Αφανείς γηγενείς Μακεδονομάχοι, επιστημονική επιμέλεια Ιωάννης Σ. Κολιόπουλος, ΕΜΣ, Θεσσαλονίκη 2008
3. ↑  «eklogika.gr». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Αυγούστου 2014.
4. ↑  «Βιογραφικό Δημάρχου Ν. Καγιάογλου». Αρχειοθετήθηκε από το πρωτότυπο στις 25 Οκτωβρίου 2015. Ανακτήθηκε στις 27 Αυγούστου 2014.
5. ↑  Συγκεντρωτικά αποτελέσματα δημοτικών εκλογών, τελ. ενημέρωση 17 Οκτωβρίου 2023.

Πηγές
-----

* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
* Υπουργείο Εσωτερικών, σχέδιο Καλλικράτης

Εξωτερικοί σύνδεσμοι
--------------------

* Δήμος Παρανεστίου – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Παρανεστίου |
| --- |
|  |
| Δημοτική ενότητα Νικηφόρου | 
* Αδριανή
* Άνω Πυξάρι
* Γύρος
* Δρυμότοπος
* Θαμνωτό
* Μαρμαριά
* Μαυροκορδάτος
* Μικρολιβάδι
* Νικηφόρος
* Παλιάμπελα
* Πελεκητή
* Πλατανιά
* Πλατανόβρυση
* Πρινόλοφος
* Πτελέα
* Τείχος
* Τερψιθέα
* Υψηλή Ράχη
* Υψηλόκαστρο
* Χαμοκέρασα
 |
|  |
| Δημοτική ενότητα Παρανεστίου | 
* Αηδονόκαστρο
* Διπόταμα
* Θόλος
* Καπνόφυτο
* Καρποφόρο
* Κάτω Θόλος
* Κρήνη
* Μεσοχώρι
* Ξάγναντο
* Παρανέστι
* Περίβλεπτο
* Πολυνέρι
* Πολύσυκο
* Πρασινάδα
* Σίλλη\*
* Στέρνα
* Τέμενος
 |
|  |
| 
* Έδρα: Παρανέστι
* \*(Οικισμοί με μη μόνιμο πληθυσμό)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Ανατολικής Μακεδονίας και Θράκης |
| --- |
|  |
| 
Έκταση: 14.157 χμ² · Πληθυσμός : 562.069 (απογρ. 2021) · Πρωτεύουσα: Κομοτηνή |
|  |
| Π.Ε. Δράμας | 
* Δήμος Δοξάτου
* Δήμος Δράμας
* Δήμος Κάτω Νευροκοπίου
* Δήμος Παρανεστίου
* Δήμος Προσοτσάνης
 |  |
|  |
| Π.Ε. Έβρου | 
* Δήμος Αλεξανδρούπολης
* Δήμος Διδυμοτείχου
* Δήμος Ορεστιάδας
* Δήμος Σαμοθράκης
* Δήμος Σουφλίου
 |
|  |
| Π.Ε. Καβάλας | 
* Δήμος Καβάλας
* Δήμος Νέστου
* Δήμος Παγγαίου
 |
|  |
| Π.Ε. Θάσου | 
Δήμος Θάσου |
|  |
| Π.Ε. Ξάνθης | 
* Δήμος Αβδήρων
* Δήμος Μύκης
* Δήμος Ξάνθης
* Δήμος Τοπείρου
 |
|  |
| Π.Ε. Ροδόπης | 
* Δήμος Αρριανών
* Δήμος Ιάσμου
* Δήμος Κομοτηνής
* Δήμος Μαρωνείας-Σαπών
 |
|  |
| 
Περιφερειάρχης: Χρήστος Μέτιος · Ιστότοπος: www.remth.gr |

 |